[ANTET AUDITOR FINANCIAR]

**RAPORT DE AUDIT INDEPENDENT DE ASIGURARE REZONABILĂ**

**privind baza de calcul a ajutorului de stat ce se acordă**

**sub forma unor granturi în temeiul Ordonanței de urgență a Guvernului nr. 224/2020,**

**cu modificările și completările ulterioare**

**(MODEL RECOMANDAT)**

*Către: Nume Beneficiar*

***1. Identificarea și descrierea informațiilor analizate***

Acest raport a fost realizat în conformitate cu termenii Contractului nostru de Prestări Servicii încheiat în \_\_/\_\_/ \_\_\_\_ cu [*Nume Beneficiar*] („***Beneficiarul***”) pentru a raporta în legătură cu baza de calcul a ajutorului de stat, ce se acordă sub forma unui grant, în temeiul Ordonanței de urgență a Guvernului nr. 224/2020, cu modificările și completările ulterioare, solicitată de *Beneficiar* pentru înscrierea în Schema de ajutor de stat („*Schema*”). Toate celelalte informații incluse de *Beneficiar* în documentația de înscrierea în *Schemă* nu au fost subiectul procedurilor noastre de asigurare și, în consecință, noi nu raportăm asupra acestor „*alte*” informații.

***2. Obiectivul misiunii***

Misiunea noastră are ca obiectiv obținerea de probe suficiente și adecvate pentru a exprima o asigurare rezonabilă cu privire la stabilirea bazei de calcul a ajutorului de stat, conform OUG 224/2020 și a Procedurii de aplicare, potrivit criteriilor aplicabile, conform punctului 3 de mai jos .

Raportul nostru este întocmit exclusiv în scopul prevăzut în primul paragraf și nu trebuie utilizat în niciun alt scop sau distribuit către alte părți. Acest raport se referă doar la elementele specificate mai sus şi nu se extinde asupra niciuneia dintre informațiile suplimentare sau situațiile financiare ale *Beneficiarului*, ca întreg.

***3.Criterii aplicabile***

Verificarea Bazei de calcul a ajutorului de stat solicitat de către *Beneficiar*, a avut în vedere următoarele criterii:

3.1 **Respectarea eligibilității** înscrierii în *Schema* a *Beneficiarului*, conform cerințelor OUG 224/2020;

3.2 **Corectitudinea bazei de calcul** aferentă activităților cuprinse în codurile CAEN eligibile precum si conformitatea bazei de calcul cu politica contabilă a *Beneficiarului* și cu documentele justificative puse la dispoziție de acesta;

3.3 **Întocmirea Anexei -- Raport Sinteză** - atașată raportului de audit, conform Procedurii de aplicare a *Schemei*.

***4. Responsabilitatea Conducerii Beneficiarului***

Conducerea *Beneficiarului* este responsabilă pentru întocmirea corectă, completă și reală a documentației pentru înscrierea în *Schemă*, în conformitate cu cerințele Ordonanței de urgență a Guvernului nr. 224/2020, cu modificările și completările ulterioare și a Procedurii de aplicare.

Conducerea *Beneficiarului* este responsabilă și pentru:

* proiectarea, implementarea și menținerea controalelor interne pe care le consideră necesare pentru a respecta contractul de finanțare;
* respectarea cerințelor legislației în vigoare aplicabilă activității.

***5. Responsabilitatea auditorului***

Responsabilitatea noastră este de a raporta asupra *Bazei de calcul* pentru acordarea grantului, conform criteriilor și procedurilor efectuate și descrise în acest raport.

Misiunea noastră s-a efectuat în conformitate cu **ISAE 3000** (revizuit) - *Alte misiuni de asigurare decât auditurile sau revizuirile informațiilor financiare istorice* , care prevede ca noi să respectăm *Codul de Etică* și Standardele privind Independența, să planificăm și să desfășurăm misiunea de asigurare, astfel încât să obținem o asigurare rezonabilă privind subiectul specific auditat.

Noi aplicăm Standardul Internațional de Control al Calității 1 („**ISQC 1**”) și, în consecință, menținem un sistem solid al controlului calității, inclusiv politici și proceduri care documentează conformitatea cu standardele și cerințele etice și profesionale relevante din legislație sau reglementările aplicabile.

În desfășurarea misiunii noastre ne-am conformat dispozițiilor privind independenta și celorlalte dispoziții de etică din *Codul etic Internațional pentru Profesioniști Contabili, inclusiv Standardele Internaționale privind Independența,* emis de Consiliul pentru Standarde Internaționale de Etică pentru Contabili, care are la bază principiile fundamentale de integritate, obiectivitate, competență profesională și atenție cuvenită, confidențialitate și conduită profesională.

Procedurile selectate pentru efectuarea misiunii se bazează pe raționamentul nostru profesional, incluzând evaluarea riscurilor de denaturare semnificativă a *Bazei de calcul*, datorate omisiunilor, denaturărilor sau erorii. În evaluarea acestor riscuri, noi am luat în considerare controlul intern relevant pentru întocmirea de către *Beneficiar* a *Bazei de calcul*, dar nu și în scopul exprimării unei concluzii asupra eficienței controlului intern al *Beneficiarului* cu privire la activitatea desfășurată și încadrarea în *Schemă*.

***6. Proceduri efectuate***

Procedurile noastre au fost aplicate asupra informațiilor prezentate de către *Beneficiar* privind cifra de afaceri eligibilă, aferentă exercițiilor financiare 2019 / 2020 și nu se extind asupra altor informații depuse de *Beneficiar* în cadrul documentației sale.

În cadrul misiunii am efectuat următoarele proceduri:

**6.1** - **Respectarea eligibilității înscrierii în *Schema***

1. Solicitare declarație B*eneficiar* privind îndeplinirea cerințelor de eligibilitate conforme cu prevederile Art. 3 din OUG 224 / 2020, cu modificările și completările ulterioare.
2. Solicitare copie după certificatul de clasificare pentru structurile de primire cu funcțiuni de cazare, copie după autorizația de funcționare sau după certificatul de clasificare pentru structurile de alimentație publică, copie după autorizația sanitar - veterinară pentru unitățile de alimentație publică mobile, copie după certificatul constatator eliberat de Oficiul Național Registrul Comerțului pentru organizatorii de evenimente și copie după atestat pentru ghizii turistici, respectiv copie după licență pentru agențiile de turism, după caz, valabile la data de 01.01.2019, 01.01.2020 și la data efectuării verificării.
3. Solicitare Extras ONRC pentru *Beneficiar* și compararea codurilor CAEN pentru care s-a derulat activitatea in perioada 2019/2020, conform Art.3, alin (2) din OUG224/2020, cu cele din documentele obținute conform procedurilor menționate la punctul 3.1 lit. b) de mai sus.
4. Verificare informații din extrasul ONRC, pentru confirmare că *Beneficiarul* NU este în procedură de insolvență/restructurare la data înscrierii in *Schema*.
5. Solicitare declarație din partea conducerii *Beneficiarului* referitoare la alte ajutoare primite, pentru respectarea prevederilor Art.3 (7) din OUG 224/2020.

**6.2 Corectitudinea Bazei de calcul**

1. Obținerea de la *Beneficiar* a Situației centralizatoare privind cifra de afaceri pe tipuri de activități derulate, conform Codurilor CAEN eligibile din OUG 224/2020.
2. Reconcilierea datelor din Situația centralizatoare - cu valoarea prezentată în situațiile financiare anuale depuse, pentru exercițiile financiare 2019 și 2020 și explicarea diferențelor semnificative / reconciliate.

c) Obținerea politicii contabile aplicate de *Beneficiar*, în vederea verificării completitudinii recunoașterii veniturilor în contabilitatea sa, pe baza cadrului de raportare general aplicabil, acceptat de legislația națională.

d) Obținerea documentelor justificative aferente valorilor care compun cifra de afaceri prezentată în Situația centralizatoare, din perioada verificata, în vederea obținerii de probe suficiente și adecvate, pentru corectitudinea și clasificarea cifrei de afaceri în categoria corectă de cod CAEN eligibil.

* 1. **Întocmirea Anexei – Raport Sinteză, atașată raportului de audit**

1. Verificarea datelor înscrise în Anexa la Raport, în conformitate cu concluziile rezultate în urma procedurilor derulate;
2. Conformitatea sumelor din Anexa (RAPORT SINTEZA).

***7. Concluzie***

Pe baza procedurilor efectuate, în opinia noastră, **Baza de calcul eligibilă respectă, din toate punctele de vedere semnificative**, criteriile menționate la punctul 3 de mai sus, este conformă cu informațiile prezentate în Anexa (RAPORT SINTEZĂ) și se identifica astfel:

|  |  |  |  |  |
| --- | --- | --- | --- | --- |
| **Descriere** |  | **An 2019 aferent Coduri CAEN Eligibile** | **An 2020 aferent Coduri CAEN Eligibile** | **Diferența 2019-2020 aferent Coduri**  **CAEN**  **Eligibile** |
|  |  | **Lei** | **Lei** | **Lei** |
| **CIFRA DE AFACERI** |  |  |  |  |
| **BAZA DE CALCUL ELIGIBILA** |  |  |  |  |
| **VALOARE ELIGIBILA - SCHEMA** | **20% Baza** |  |  |  |

***8. Restricții privind utilizarea şi distribuirea raportului***

Acest raport independent de asigurare este furnizat exclusiv pentru utilizarea de către *Beneficiar* şi pentru a fi transmis către Ministerul Economiei, Antreprenoriatului şi Turismului (MEAT), în calitatea sa de administrator operațional al sistemului informatic de gestionare a schemei de ajutor de stat, în scopul gestionării acordării sprijinului financiar pentru *Beneficiar*, în condițiile OUG 224/2020, cu modificările și completările ulterioare şi nu poate fi utilizat pentru nici un alt scop sau distribuit către oricare altă terță parte, în afara prevederilor legale.

[Auditor Financiar / Firma Audit SRL] [localitate], Data \_\_/\_\_/\_\_\_\_

Nume/Prenume …….

Nr. Certificat / Autorizație CAFR …

Nr. RPE[[1]](#footnote-1) ASPAAS

Semnătura ………………… L.S

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Anexa 7 la procedură**  **Anexă la Raportul privind baza de calcul a ajutorului de stat ce se acordă sub forma unor granturi în temeiul Ordonanței de urgență a Guvernului nr. 224/2020, cu modificările și completările ulterioare (RAPORT SINTEZĂ)**   1. Date de identificare ale Beneficiarului:  |  |  | | --- | --- | | Denumire |  | | CIF |  | | Localitate |  | | Județ |  |  1. Cifra de afaceri/Volumul de activitate raportat de Beneficiar în Situațiile financiare/Raportările financiare anuale depuse la organele fiscale competente:  |  |  |  | | --- | --- | --- | | Total cifră de afaceri/ Volum de activitate 2019 |  | Ron | | Total cifră de afaceri/ Volum de activitate 2020 |  | Ron |  1. Baza de calcul a ajutorului de stat acordat potrivit OUG nr. 224/2020 cu modificările și completările ulterioare  |  |  |  |  | | --- | --- | --- | --- | | Nr. crt. | An financiar | Cifra de afaceri eligibilă/ Volum de afaceri eligibil 2019/2020  Conform Coduri CAEN menționate în OUG 224/2020 | | | 1 | 2019 |  | RON | | 2 | 2020 |  | RON | | 3 | Baza de calcul conform OUG 224/2020  (1) –(2) |  | RON | | 4 | Valoare maxima grant  Baza de calcul (3) x 20% |  | RON | | 5 | Valoare maxima grant  Baza de calcul EUR: (4) x curs valutar al BNR la data xx.xx.2021 |  | EUR |   Data: …..   |  |  | | --- | --- | | Beneficiar | Auditor/Expert contabil | | Denumire  Semnătura: L.S… | Denumire  Certificat/Nr autorizație  Semnătura: L.S… | |

1. REGISTRUL PUBLIC ELECTRONIC AL AUDITORILOR FINANCIARI ȘI FIRMELOR DE AUDIT, postat pe site-ul ASPAAS [↑](#footnote-ref-1)